text: करण देओल, सनी देओल निर्देशित फिल्म पल पल दिल के पास से बतौर अभिनेता डेब्यू कर रहे हैं। इस फिल्म से सनी अपने बेटे करण देओल को लाँच कर रहे हैं। धर्मेन्द्र की हिट फिल्म 'ब्लैकमेल' के सुपरहिट गाने 'पल पल दिल के पास' के नाम पर फिल्म का टाइटिल रखा गया है। यह गीत सनी देओल का ऑल टाइम फेवरेट गाना है। फिल्म एक्शन और रोमांस से भरपूर होगी। इस फ़िल्म से ही करण के साथ सहर बाम्बा अपना करियर शुरू करेंगी। सहर एक ब्यूटी पेजेंट का हिस्सा रही हैं।